Chr. Brun Jenssen

Christian Claudius Brun Jenssen (1902–1978) var en småbruker, regnskapsfører og bankkasserer fra i Eide-grenda/Høybakken i Stjørna/Bjugn i Trøndelag. I årene 1941–1944 var han NS-oppnevnt ordfører i Stjørna kommune.

Han var sønnesønn av Christian Jenssen, som var lærer og kirkesanger og i årene 1876–1881 var ordfører i Bjugn. Han vokste opp på gården Furunes østre, som både farfaren og faren Harald Chr Jenssen eide og drev. Chr. Brun Jenssen jr etablerte i 1932 småbruket Furuly på grunn fra heimgården. Han arbeidet som herredskasserer, som kasserer i Bjugn Sparekasse, og var også regnskapsfører i andre sammenhenger. I ungdommen hadde han vært lærer og lensmannsbetjent.

Han var formann i Bjugn travklubb, og deretter æresmedlem.

Referanser 

Ordførere i Stjørna
NS-ordførere i Sør-Trøndelag